สรุปภาวะตลาดต่างประเทศ ประจำวันที่ 1 เม.ย. 2565
สรุปภาวะตลาดต่างประเทศ ประจำวันที่ 1 เม.ย. 2565
สรุปภาวะตลาดต่างประเทศ ประจำวันที่ 1 เม.ย. 2565
4 เม.ย. 2565

ดัชนีดาวโจนส์ตลาดหุ้นนิวยอร์กปิดบวกในวันศุกร์ (1 เม.ย.) หลังการเปิดเผยข้อมูลการจ้างงานเดือนมี.ค.บ่งชี้ว่า เศรษฐกิจสหรัฐยังคงแข็งแกร่ง แต่ก็ได้ตอกย้ำการคาดการณ์ที่ว่า ธนาคารกลางสหรัฐ (เฟด) จะดำเนินการในเชิงรุกมากขึ้นในการปรับขึ้นอัตราดอกเบี้ยเพื่อควบคุมอัตราเงินเฟ้อ
ดัชนีเฉลี่ยอุตสาหกรรมดาวโจนส์ปิดที่ 34,818.27 จุด เพิ่มขึ้น 139.92 จุด หรือ +0.40%, ดัชนี S&amp;P500 ปิดที่ 4,545.86 จุด เพิ่มขึ้น 15.45 จุด หรือ +0.34% และดัชนี NASDAQ ปิดที่ 14,261.50 จุด เพิ่มขึ้น 40.98 จุด หรือ +0.29%
ตลาดหุ้นยุโรปปิดปรับตัวขึ้นในวันศุกร์ (1 เม.ย.) โดยได้แรงหนุนจากการปรับตัวขึ้นของหุ้นกลุ่มสินค้าโภคภัณฑ์และกลุ่มธนาคาร ซึ่งได้ช่วยบดบังความวิตกเกี่ยวกับการขยายตัวทางเศรษฐกิจและเงินเฟ้อ ขณะที่ตลาดยุโรปยังคงระมัดระวังเกี่ยวกับภาวะชะงักงันในการนำเข้าก๊าซจากรัสเซีย
ดัชนี Stoxx Europe 600 ปิดที่ 458.34 จุด เพิ่มขึ้น 2.48 จุด หรือ +0.54%
ดัชนี CAC-40 ตลาดหุ้นฝรั่งเศสปิดที่ 6,684.31 จุด เพิ่มขึ้น 24.44 จุด หรือ +0.37%, ดัชนี DAX ตลาดหุ้นเยอรมนีปิดที่ 14,446.48 จุด เพิ่มขึ้น 31.73 จุด หรือ +0.22% และดัชนี FTSE 100 ตลาดหุ้นลอนดอนปิดที่ 7,537.90 จุด เพิ่มขึ้น 22.22 จุด หรือ +0.30%
ตลาดหุ้นลอนดอนปิดบวกในวันศุกร์ (1 เม.ย.) และปรับตัวขึ้นเป็นสัปดาห์ที่ 4 ติดต่อกัน โดยหุ้นกลุ่มสินค้าอุปโภคบริโภคและกลุ่มเหมืองแร่นำตลาดปรับตัวขึ้น
ดัชนี FTSE 100 ตลาดหุ้นลอนดอนปิดที่ 7,537.90 จุด เพิ่มขึ้น 22.22 จุด หรือ +0.30%
สัญญาน้ำมันดิบเวสต์เท็กซัส (WTI) ตลาดนิวยอร์กปิดลดลงในวันศุกร์ (1 เม.ย.) และปรับตัวลงรายสัปดาห์รุนแรงที่สุดในรอบ 2 ปี หลังรัฐบาลสหรัฐประกาศระบายน้ำมันดิบจากคลังสำรองทางยุทธศาสตร์ครั้งใหญ่ที่สุด ซึ่งทำให้ราคาน้ำมันดิบสหรัฐลดลงต่ำกว่าระดับ 100 ดอลลาร์ต่อบาร์เรล
ทั้งนี้ สัญญาน้ำมันดิบ WTI ส่งมอบเดือนพ.ค. ลดลง 1.01 ดอลลาร์ หรือ 1% ปิดที่ 99.27 ดอลลาร์/บาร์เรล ซึ่งเป็นระดับปิดต่ำสุดนับตั้งแต่วันที่ 16 มี.ค.
สัญญาน้ำมันดิบเบรนท์ (BRENT) ส่งมอบเดือนมิ.ย. ลดลง 32 เซนต์ หรือ 0.3% ปิดที่ 104.39 ดอลลาร์/บาร์เรล
สัญญาทองคำตลาดนิวยอร์กปิดร่วงลงในวันศุกร์ (1 เม.ย.) โดยถูกกดดันจากการที่สกุลเงินดอลลาร์แข็งค่าขึ้น และอัตราผลตอบแทนพันธบัตรอายุ 10 ปีปรับตัวขึ้น หลังการเปิดเผยข้อมูลการจ้างงานในสหรัฐเพิ่มขึ้นในเดือนมี.ค.
สัญญาทองคำตลาด COMEX (Commodity Exchange) ส่งมอบเดือนมิ.ย. ร่วงลง 30.3 ดอลลาร์ หรือ 1.55% ปิดที่ 1,923.7 ดอลลาร์/ออนซ์ และปรับตัวลง 1.6% ในรอบสัปดาห์นี้
สัญญาโลหะเงินส่งมอบเดือนพ.ค. ร่วงลง 47.9 เซนต์ หรือ 1.91% ปิดที่ 24.654 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 7.2 ดอลลาร์ หรือ 0.72% ปิดที่ 988.6 ดอลลาร์/ออนซ์
สัญญาพัลลาเดียมส่งมอบเดือนมิ.ย. เพิ่มขึ้น 11.90 ดอลลาร์ หรือ 0.5% ปิดที่ 2,267.50 ดอลลาร์/ออนซ์
ดอลลาร์สหรัฐแข็งค่าเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันศุกร์ (1 เม.ย.) โดยได้แรงหนุนจากการคาดการณ์ที่ว่า ธนาคารกลางสหรัฐ (เฟด) จะเร่งปรับขึ้นอัตราดอกเบี้ย หลังสหรัฐเปิดเผยข้อมูลการจ้างงานเพิ่มขึ้นในเดือนมี.ค.ซึ่งบ่งชี้ว่าตลาดแรงงานและเศรษฐกิจสหรัฐยังคงแข็งแกร่ง
ทั้งนี้ ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.33% แตะที่ 98.6320
ดอลลาร์สหรัฐแข็งค่าเมื่อเทียบกับเยนที่ระดับ 122.61 เยน จากระดับ 121.59 เยน, แข็งค่าเมื่อเทียบกับฟรังก์สวิสที่ระดับ 0.9254 ฟรังก์ จากระดับ 0.9226 ฟรังก์ และแข็งค่าเมื่อเทียบกับดอลลาร์แคนาดาที่ระดับ 1.2510 ดอลลาร์แคนาดา จากระดับ 1.2479 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐที่ระดับ 1.1042 ดอลลาร์ จากระดับ 1.1073 ดอลลาร์ และเงินปอนด์อ่อนค่าลงแตะที่ระดับ 1.3105 ดอลลาร์ จากระดับ 1.3136 ดอลลาร์ แต่ดอลลาร์ออสเตรเลียแข็งค่าสู่ระดับ 0.7497 ดอลลาร์สหรัฐ จากระดับ 0.7489 ดอลลาร์สหรัฐ